# Èntesi

L'èntesi és el punt en el qual tendons, lligaments, càpsules articulars i fàscies músculars s'insereixen a l'os. En aquestes interfícies les fibres de col·lagen es mineralitzen i s'integren al teixit ossi. La connexió entre l'os i el col·lagen es produeix a través de les fibres de Sharpey, formades predominantment per col·lagen tipus I. La composició histològica i bioquímica de les èntesis varia molt, però, segons sigui el seu tipus i la zona analitzada. Els col·làgens I, III, V VI, així com la decorina, el biglicà, la fibromodulina i el lumicà, es troben per igual al tendó i el fibrocartílag de l'èntesi; mentre que el col·lagen II i l'aggrecà només estan presents al fibrocartílag.
L'èntesi és un teixit de transició molt singular i d'una alta complexitat funcional. Permet minimitzar les concentracions d'estrès mecànic i transferir de forma harmònica la força de càrrega entre els músculs i l'esquelet. Es desenvolupa a partir d'una població cel·lular embrionària única, formada per cèl·lules precursores Sox9 i Scx positives.

## Classificació

Hi ha dos tipus d'èntesi:
* Èntesis fibroses: Es troben a les metàfisis i les diàfisis dels ossos llargs. D'aquest tipus són algunes de les unions musculars que suporten més activitat biomecànica, com ara la del deltoides o les dels grans músculs de la cama inserits a la línia aspra del fèmur.
* Èntesis fibrocartilaginoses: Localitzades a les epífisis i a les apòfisis.
En les èntesis fibroses, el tendó o lligament s'uneix sense canvis transicionals a l'os o al periosti (unions denominades per molts autors directes o indirectes, respectivament), mentre que les èntesis fibrocartilaginoses presenten quatre zones diferenciades al llarg del trajecte de transició de tendó/lligament a os:
* i) Àrea tendinosa que presenta fibroblasts orientats longitudinalment i una disposició paral·lela de les fibres de col·lagen
* ii) Regió fibrocartilaginosa de gruix variable i amb una estructura cel·lular en la qual s'aprecia un augment progressiu de la presència de condròcits
* iii) Transició abrupta de fibrocartílag cartilaginós a calcificat
* iv) Os
Els especialistes consideren èntesis algunes de les unions existents entre els petits músculs i lligaments i els ossicles que integren la cadena de transmissió de les ones sonores dins de l'orella mitjana, La singular composició d'aquestes èntesis, molt rica en fibres elàstiques madures, permet que siguin altament resistents a la vibració constant.

## Patologia

Una malaltia de les èntesis rep el nom d'entesopatia. Quan té manifestacions inflamatòries es denomina entesitis i és característica de l'espondiloartropatia (en aquest context, alguns investigadors han desenvolupat els conceptes d'òrgan entèsic i de complex sinovial-entèsic fent referència a les singulars interaccions immunològiques i biomecàniques derivades de l'associació entre un teixit proinflamatori i vascularitzat -sinovi- i una estructura avascular -èntesi-); si bé aquest tipus d'alteració és presenta en altres patologies, incloent moltes de naturalesa endocrina o metabòlica: hipo i hiperparatiroïdisme, hipofosfatèmia lligada al cromosoma X, hipotiroïdisme, acromegàlia, hemocromatosi, condrocalcinosi i altres malalties per dipòsit cristal·lí, hipercolesterolèmia familiar, hiperuricèmia, alcaptonúria (un trastorn hereditari del metabolisme de la tirosina i la fenilalanina) o diabetes mellitus, per exemple.
Les èntesis són zones especialment afectades en cas d'espondilitis anquilosant, d'artritis psoriàsica o de malaltia de Poncet (un tipus d'artritis reactiva associada a la tuberculosi).
La degeneració de les èntesis tendinoses del manegot dels rotatoris i de la del lligament encreuat anterior és una de les principals causes de dolor a l'espatlla i al genoll, respectivament. En el cas de les lesions agudes o cròniques del tendó del múscul supraespinós tractades amb cirurgia, l'èntesi és la zona on es produeix la major part dels esquinçaments postquirúgics. La sutura d'aquestes estructures és problemàtica, ja que intenta unir dos materials (tendó i os) amb característiques biomecàniques molt diferents. Per aquest motiu, s'investiguen en models animals tècniques alternatives de reparació quirúrgica emprant empelts de teixit dèrmic acel·lular.
Tradicionalment, dins de l'àmbit paleopatològic els canvis entèsics apreciats en restes antigues es consideraven marcadors d'estrès musculoesquelètic i eren interpretats com el resultat de determinades activitats físiques, sobretot de tipus ocupacional. Avui dia, es creu que la variabilitat morfològica intrapoblacional de les èntesis està fortament lligada a l'edat, el sexe, els trets genètics i les patologies individuals; sent l'estil de vida un factor causal menys determinant del que es pensava fins fa poques dècades.

## Referències

* ↑ Peña Amaro, J «La histología de la inserción tendinosa» (en castellà). XVIII Jornadas Internacionales de Traumatología del Deporte: Tendón y deporte, 2010; Mar 11-12, pags: 11 [Consulta: 4 novembre 2018].
* ↑ UniProt «Decorin» (en anglès). Protein knowledgebase. UniProt Consortium, 2018 Des 5; P07585 (PGS2_HUMAN) (rev), pàgs: 18 [Consulta: 15 desembre 2018].
* ↑ UniProt «Biglycan» (en anglès). Protein knowledgebase. UniProt Consortium, 2018 Des 5; P21810 (PGS1_HUMAN) (rev), pàgs: 15 [Consulta: 10 gener 2019].
* ↑ UniProt «Fibromodulin» (en anglès). Protein knowledgebase. UniProt Consortium, 2018 Des 5; Q06828 (FMOD_HUMAN) (rev), pàgs: 14 [Consulta: 15 desembre 2018].
* ↑ UniProt «Lumican» (en anglès). Protein knowledgebase. UniProt Consortium, 2018 Des 5; P51884 (LUM_HUMAN) (rev), pàgs: 13 [Consulta: 10 gener 2019].
* ↑ UniProt «Aggrecan core protein» (en anglès). Protein knowledgebase. UniProt Consortium, 2018 Des 5; P16112/PGCA_HUMAN (rev), pàgs: 26 [Consulta: 15 desembre 2018].
* ↑ Claudepierre, P; Voisin, MC «Les enthèses : histologie, anatomie pathologique et physiopathologie» (en francès). Revue du Rhumatisme, 2005; 72 (1), pp: 34-41. ISSN: 1169-8330 [Consulta: 15 desembre 2018].
* ↑ UniProt «Transcription factor SOX-9» (en anglès). Protein knowledgebase. UniProt Consortium, 2018 Oct 10; P48436 (SOX9_HUMAN) (rev), pàgs: 20 [Consulta: 11 novembre 2018].
* ↑ UniProt «Basic helix-loop-helix transcription factor scleraxis» (en anglès). Protein knowledgebase. UniProt Consortium, 2018 Set 12; Q7RTU7 (SCX_HUMAN) (rev), pàgs: 10 [Consulta: 11 novembre 2018].
* ↑ Zelzer E, Blitz E, Killian ML, Thomopoulos S «Tendon-to-bone attachment: from development to maturity» (en anglès). Birth Defects Res C Embryo Today, 2014 Mar; 102 (1), pp: 101-112. DOI: 10.1002/bdrc.21056. PMC: 4076491. PMID: 24677726 [Consulta: 11 novembre 2018].
* ↑ Apostolakos J, Durant TJ, Dwyer CR, Russell RP, et al «The enthesis: a review of the tendon-to-bone insertion» (en anglès). Muscles Ligaments Tendons J, 2014 Nov 17; 4 (3), pp: 333-342. ISSN: 2240-4554. PMC: 4241425. PMID: 25489552 [Consulta: 10 novembre 2018].
* ↑ Benjamin M, Kumai T, Milz S, Boszczyk BM, et al «The Skeletal Attachment of Tendons – Tendon 'entheses'» (en anglès). Comp Biochem Physiol A Mol Integr Physiol, 2002 Des; 133 (4), pp: 931-945. DOI: 10.1016/S1095-6433(02)00138-1. ISSN: 1095-6433. PMID: 12485684 [Consulta: 10 novembre 2018].
* ↑ Kawase T, Shibata S, Katori Y, Ohtsuka A, et al «Elastic fiber-mediated enthesis in the human middle ear» (en anglès). J Anat, 2012 Oct; 221 (4), pp: 331–340. DOI: 10.1111/j.1469-7580.2012.01542.x. PMC: 3458252. PMID: 22803514 [Consulta: 1r març 2018].
* ↑ Richard C, Courbon G, Laroche N, Prades JM, et al «Inner ear ossification and mineralization kinetics in human embryonic development - microtomographic and histomorphological study» (en anglès). Sci Rep, 2017 Jul 6; 7 (1), pp: 4825. DOI: 10.1038/s41598-017-05151-0. PMC: 5500530. PMID: 28684743 [Consulta: 1r març 2018].
* ↑ Fernández-Sueiro, JL «La entesis como elemento diana en las espondiloartritis» (en castellà). Reumatol Clin, 2006 Gen; 2 (1), pp: 31-35. DOI: 10.1016/S1699-258X(06)73017-0. ISSN: 1885-1398. PMID: 21794299 [Consulta: 30 novembre 2018].
* ↑ Benjamin M, McGonagle D «Basic concepts of enthesis biology and immunology» (en anglès). J Rheumatol Suppl, 2009 Ag; 83, pp: 12-13. DOI: 10.3899/jrheum.090211. ISSN: 0380-0903. PMID: 19661528 [Consulta: 14 març 2019].
* ↑ Pal R, Bhansali A «X-linked hypophosphatemia with enthesopathy» (en anglès). BMJ Case Rep, 2017 Ag 7; 2017, pii: bcr-2017-220920. DOI: 10.1136/bcr-2017-220920. ISSN: 1757-790X. PMID: 28784895 [Consulta: 12 gener 2019].
* ↑ Jagadeesan S, Shenoy P «Arthropathy in Dermatology: A Comprehensive Review» (en anglès). Indian Dermatol Online J, 2017 Mar-Abr; 8 (2), pp: 79-93. DOI: 10.4103/idoj.IDOJ_25_17. PMC: 5372453. PMID: 28405546 [Consulta: 14 març 2019].
* ↑ Damian LO, Felea I, Boloşiu C, Botar-Jid C, et al «A case of alkaptonuria - ultrasonographic findings» (en anglès). Med Ultrason, 2013 Des; 15 (4), pp: 321-325. Arxivat de l'original el 12 de gener 2019. ISSN: 1844-4172. PMID: 24286097 [Consulta: 12 gener 2019].
* ↑ Slobodin G, Rimar D, Boulman N, Kaly L, et al «Entheseal involvement in systemic disorders» (en anglès). Clin Rheumatol, 2015 Des; 34 (12), pp: 2001-2010. DOI: 10.1007/s10067-015-3068-x. ISSN: 0770-3198. PMID: 26354427 [Consulta: 14 novembre 2018].
* ↑ Heuft-Dorenbosch L, Spoorenberg A, van Tubergen A, Landewé R, et al «Assessment of enthesitis in ankylosing spondylitis» (en anglès). Ann Rheum Dis, 2003 Feb; 62 (2), pp: 127–132. ISSN: 0003-4967. PMC: 1754445. PMID: 12525381 [Consulta: 4 novembre 2018].
* ↑ Kaeley GS, Eder L, Aydin SZ, Gutierrez M, Bakewell C «Enthesitis: A hallmark of psoriatic arthritis» (en anglès). Semin Arthritis Rheum, 2018 Ag; 48 (1), pp: 35-43. DOI: 10.1016/j.semarthrit.2017.12.008. ISSN: 0049-0172. PMID: 29429762 [Consulta: 4 novembre 2018].
* ↑ Silva I, Mateus M, Branco JC «Poncet's disease: a symmetric seronegative polyarthritis with enthesopathy refractory to the therapy» (en anglès). Acta Reumatol Port, 2013 Jul-Set; 38 (3), pp: 192-195. ISSN: 0303-464X. PMID: 24149016 [Consulta: 10 gener 2018].
* ↑ Jensen PT, Lambertsen KL, Frich LH «Assembly, maturation, and degradation of the supraspinatus enthesis» (en anglès). J Shoulder Elbow Surg, 2018 Abr; 27 (4), pp: 739-750. DOI: 10.1016/j.jse.2017.10.030. ISSN: 1532-6500. PMID: 29329904 [Consulta: 11 novembre 2018].
* ↑ Ide J, Tokunaga T «Rotator cuff tendon-to-bone healing at 12 months after patch grafting of acellular dermal matrix in an animal model» (en anglès). J Orthop Sci, 2018 Mar; 23 (2), pp: 207-212. DOI: 10.1016/j.jos.2017.11.018. ISSN: 1436-2023. PMID: 29277362 [Consulta: 11 novembre 2018].
* ↑ Henderson, CY; Alves Cardoso, F «Preface to special issue Entheseal Changes and occupation: technical and theoretical advances and their Applications» (en anglès). Int J Osteoarchaeol, 2013 Mar-Abr; 23 (2), pp: 127-134. DOI: 10.1002/oa.2298. ISSN: 1047-482X [Consulta: 12 novembre 2018].

## Bibliografia

* Shaw, Hannah Margaret. The structure and function of entheses and entheses òrgans -Tesi doctoral- (en anglès). Cardiff School of Biosciences, University of Wales. (Microform Edition © ProQuest LLC), 2017 Set 19; UMI: U236422, pp: 353 [Consulta: 18 novembre 2018].

## Enllaços externs

* Imatge d'èntesi a Medscape (anglès)
* Entesopatia i ombres de teixits tous a chiroweb.com (anglès)
* Resnick D, Niwayama G «Entheses and enthesopathy. Anatomical, pathological, and radiological correlation». Radiology, 146, 1, 1983, pàg. 1–9. PMID: 6849029. (anglès)